Ég rauk heim og reif símann úr umbúðunum , fiktaði og fór svo á netið að læra meira . Eitt af því sem mér finnst skemmtilegast við nýja símann , sem er af gerðinni 4S , er hún Siri . Ég get sagt Siri að hringja í mömmu eða makann , ég get beðið hana að spila lög með Die Antwoord , reikna út hvað það eru margir bollar í millilítra , vekja mig klukkan átta , minna mig á að kaupa kaffi , skila á bókasafnið og svo framvegis og svo framvegis . Ég er strax byrjuð að nota þetta á fullu enda finnst mér fátt leiðinlegra en að slá inn upplýsingar í símann . Siri talar bara ensku svo ég þarf að fá og senda áminningarnar mínar á ensku en það skiptir mig engu máli . Ég kann svo vel við þessi þægindi og að geta bara tekið upp símann og talað við hann í stað þess að pikka . Hér sérðu betur hvernig SIRI virkar og HÉR er fullt af fleiri upplýsingum um þetta frábæra forrit .